कोलम्बो प्रोसेसको अध्यक्षता नेपालले गरिरहेको छ । नेपालले जेनेभामा रहेको राष्ट्रसंघीय नेपाली मिसनमार्फत यसलाई अघि बढाएको हो । सम्बन्धित मुलुकमा रहेका आफ्ना दूतावासलाई समेत सक्रिय पार्न खोजिएको छ । कामदार हकहितका लागि आफ्ना कामदार रहेका मुलुकमा दूतावासहरूले सहकार्य गरेर अघि बढ्न जोड दिइरहेका छन् । सदस्य मुलुकसँग सहकार्य गर्दै समान धारणा बनाउने प्रयास पनि अघि बढाइएको जानकारी परराष्ट्र मन्त्रालयले दिएको छ ।
